C 283/4
HR
Službeni list Europske unije
25.7.2022.
Mišljenje Savjetodavnog odbora za koncentracije sa sastanka održanog 9. veljače 2021.
o preliminarnom nacrtu odluke koja se odnosi na predmet M.9076 – Novelis/Aleris Izvjestiteljica za mišljenje: Nizozemska (Tekst značajan za EGP)
(2022/C 283/03) Provedba transakcije protivno uvjetu priloženom odluci o potvrdi sukladnosti (1) Savjetodavni odbor (14 država članica) slaže se s Komisijom da je Novelis prekršio uvjet priložen Odluci o potvrdi sukladnosti time što prodaju poslovanja koje se prodaje nije zaključio do kraja razdoblja zaključivanja trgovanja.
(2) Savjetodavni odbor (14 država članica) slaže se s Komisijom da je Novelis transakciju Novelis/Aleris proveo protivno uvjetu priloženom odluci iz članka 8. stavka 2.
Uredbe o koncentracijama, u kojoj je utvrđeno da bi, u slučaju nepoštovanja tog uvjeta, koncentracija ispunila kriterij iz članka 2. stavka 3.
Uredbe o koncentracijama time što bi se zaključilo stjecanje Alerisa a da se pritom prodaja poslovanja koje se prodaje ne zaključi do kraja razdoblja zaključivanja trgovanja.
Potreba da Komisija donese konačne mjere (3) Savjetodavni odbor (14 država članica) slaže se s Komisijom da, s obzirom na to da je Novelis prodaju poslovanja koje se prodaje poduzetniku Liberty zaključio u trenutku kad se Obveze više nisu primjenjivale i da će prijelazne mjere donesene privremeno na temelju članka 8. stavka 5.
Uredbe o koncentracijama isteći, Komisija treba donijeti konačne mjere na temelju članka 8. stavka 4.
Uredbe o koncentracijama.
Poništavanje transakcije radi ponovne uspostave stanja prije provedbe koncentracije (4) Savjetodavni odbor slaže se s Komisijom da stanje prije provedbe transakcije Novelis/Aleris nije moguće ponovno uspostaviti poništavanjem koncentracije, uzimajući u obzir i to da je prodaja poslovanja koje se prodaje poduzetniku Liberty zaključena na izričit poticaj Komisije.
„Za” je glasalo 13 država članica, dok je jedna bila suzdržana.
Druge mjere za ponovnu uspostavu stanja prije provedbe koncentracije (5) Savjetodavni odbor (14 država članica) slaže se s Komisijom da je potrebno donijeti konačne mjere za uspostavu prethodnog stanja da bi se osigurali i održali strukturni učinak prodaje poslovanja koje se prodaje te njegova održivost i konkurentnost u cilju ponovne uspostave stanja prije provedbe transakcije Novelis/Aleris koliko je to moguće.
(6) Savjetodavni odbor (14 država članica) slaže se s Komisijom da su konačne mjere za uspostavu prethodnog stanja potrebne, primjerene i proporcionalne da bi se ponovno uspostavilo stanje prije provedbe Transakcije koliko je to moguće.
Novčane kazne (7) Savjetodavno tijelo (14 država članica) slaže se s Komisijom da, na temelju članka 15. stavka 1. točke (d) Uredbe o koncentracijama, ako Novelis prekrši bilo koju mjeru iz odluke u skladu s člankom 8. stavkom 4., Komisija ima pravo Novelisu izreći periodičnu kaznu od najviše [...] % prosječnog ukupnog dnevnog prihoda u poslovnoj godini koja prethodi takvoj nesukladnosti, za svaki radni dan u kojem se mjere krše dok se ne ostvari sukladnost.